গত মঙ্গলবার বিকেলে ইউপি সদস্য মাঈন উদ্দিন ঘটনায় জড়িত ধর্ষক জয়নাল আবেদীন (২০), নজরুল ইসলাম (২১) ও আনোয়ার হোসেনকে (২২) ডেকে গ্রাম্য সালিশের মাধ্যমে নাকে খত দিয়ে ছেড়ে দেয়। এ সময় নির্যাতিত কিশোরীর বাবাকে বিষয়টি নিয়ে বাড়াবাড়ি না করার জন্য ইউপি সদস্য নির্দেশ দেন। এ ঘটনায় গত মঙ্গলবার রাতে ওই কিশোরীর বাবা সোনাগাজী মডেল থানায় তিন ধর্ষক, অটোরিক্সা চালক আলমগীর হোসেন (২৩) ও ইউপি সদস্য মাঈন উদ্দিনের নাম উল্লেখ করে অজ্ঞাত আরো কয়েকজনকে আসামি করে নারী ও শিশু নির্যাতন দমন আইনে মামলা করে। অপরদিকে মেয়েটির শারীরিক পরীক্ষার জন্য তাকে জেলা সদর হাসপতালে প্রেরণ করা হয়েছে বলে জানান সোনাগাজী মডেল থানার ওসি মোয়াজ্জেম হোসেন।